ร่วมประกวดภาพถ่าย “เพชรบุรีเมืองสร้างสรรค์ด้านอาหารของยูเนสโก” ถึง 1 กันยายน 2564
นายธราพงษ์ รักขนาม ท่องเที่ยวและกีฬาจังหวัดเพชรบุรี กล่าวว่า จังหวัดเพชรบุรีจัดกิจกรรมการประกวดภาพถ่าย “เพชรบุรีเมืองสร้างสรรค์ด้านอาหารของยูเนสโก” 2 ประเภทคือ การประกวดภาพถ่ายอาหาร อาทิ ลอดช่องน้ำตาลโตนด ขนมตาล ก๋วยเตี๋ยวหมูน้ำแดง อาหารที่พร้อมรับประทาน หรือใส่ภาชนะ หรือจัดรูปแบบสวยงาม หรือสื่อถึงอาหารที่เป็นอัตลักษณ์ของจังหวัดเพชรบุรี และการประกวดภาพถ่ายกระบวนการผลิตอาหารที่เป็นอัตลักษณ์ของจังหวัดเพชรบุรี กระบวนการหาวัตถุดิบ การปรุงอาหาร การใช้เครื่องมือประกอบอาหาร วัสดุอุปกรณ์ต่างๆ รางวัลการประกวด แบ่งออกเป็น 2 ประเภท การประกวดภาพถ่ายอาหาร (น่ากิน) จำนวน 9 รางวัล เป็นเงิน 25,000 บาท รางวัลชนะเลิศ เงินรางวัล 10,000 บาท  (จำนวน 1 รางวัล)  รางวัลรองชนะเลิศอันดับ 1 เงินรางวัล 5,000 บาท (จำนวน 1 รางวัล)  รางวัลรองชนะเลิศอันดับ 2 เงินรางวัล 3,000 บาท (จำนวน 1 รางวัล) รางวัลชมเชย เงินรางวัล 2,000  บาท (จำนวน 1 รางวัล)  รางวัลยอดนิยม Popular Vote เงินรางวัล 1,000 บาท  (จำนวน 5 รางวัล)  การประกวดภาพถ่ายกระบวนการผลิตอาหาร (น่าทำ) จำนวน 9 รางวัล เป็นเงิน 25,000 บาท  รางวัลชนะเลิศ เงินรางวัล 10,000 บาท (จำนวน 1 รางวัล) รางวัลรองชนะเลิศอันดับ 1 เงินรางวัล 5,000 บาท (จำนวน 1 รางวัล) รางวัลรองชนะเลิศอันดับ 2 เงินรางวัล 3,000 บาท (จำนวน 1 รางวัล)  รางวัลชมเชย เงินรางวัล 2,000 บาท (จำนวน 1 รางวัล)  รางวัลยอดนิยม Popular Vote เงินรางวัล 1,000 บาท (จำนวน 5 รางวัล) สามารถดาวน์โหลดรายละเอียดและใบสมัครได้ที่ https://phetchaburi.mots.go.th/news_view.php?nid=606 ส่งภาพผลงาน 1 ภาพ พร้อมใบสมัคร (กรอกรายละเอียด) และสำเนาบัตรประชาชน ส่งมาที่ Email : pppgastronomy@gmail.com สอบถามข้อมูลเพิ่มเติมได้ที่ 097-120 2856 #PhetchaburiCityofGastronomy #เพชรบุรีสู่เมืองสร้างสรรค์ด้านอาหารของUNESCO เปิดรับสมัครตั้งแต่บัดนี้ - 1 กันยายน 2564